钦定古今图书集成/明伦汇编/氏族典/第249卷 > 张瓒
## 钦定古今图书集成/明伦汇编/氏族典/第249卷 > 张瓒

按《明外史张瓒传》：“瓒字廷献，先世沧州人。曾祖以功
授府军左卫副千户，遂家京师。瓒方面修耳，眉插入鬓骨，隆隆起，顾盼伟如也。登弘治末年进士。正德初，
授吏科给事中，累擢通政参议。自参议至通政使几
二十年。至嘉靖十年，始迁户部右侍郎，督军饷延绥、
宁夏，已改督宣府、大同饷。大同兵变，总督刘源清落”
职，改瓒于兵部代之。未至，而郎中詹荣等擒首恶《定
乱军》。瓒驰至，赉有功者而还。帝大喜，改瓒督两广军
务。武定侯郭勋用事，瓒阴附之。会兵部尚书缺，勋密
荐瓒。帝亦奇其貌。廷推者皆不用，独用瓒。瓒为通政
时，数被劾，家在辇下，素通中贵人，誉言日闻，遂骤登
枢要，加官至少保，为兵部。八年卒。瓒无他智能，徒以
状貌中帝意眷遇，终其身，谥“恭襄。”